
Prif swyddogaeth (brawddeg neu ddwy)
	
Cynnal ymchwil ym maes dementia a chyfrannu at berfformiad ymchwil cyffredinol yr Ysgol a'r Brifysgol, gan gynnal ymchwil a fydd yn arwain at gyhoeddi ymchwil o safon uchel. Dilyn rhagoriaeth mewn ymchwil ac ysbrydoli eraill i wneud yr un fath. 




Prif Ddyletswyddau a Chyfrifoldebau (rhwng chwech a deuddeg pwynt bwled, gan gynnwys dyletswyddau clinigol pan fo’n briodol)
	Ymchwil 
· Gwneud ymchwil i ddementia a chyfrannu at berfformiad cyffredinol yr Ysgol a'r Brifysgol ym maes ymchwil drwy greu allbynnau ymchwil mesuradwy, gan gynnwys ymgeisio am gyllid, cyhoeddi ymchwil mewn cynadleddau a chyfnodolion academaidd cenedlaethol a recriwtio a goruchwylio ymchwilwyr israddedig ac ôl-raddedig  
· Datblygu amcanion ymchwil a chynigion i brosiectau ymchwil annibynnol neu ar y cyd, gan gynnwys cynigion am gyllid ymchwil 
· Mynd i gynadleddau/seminarau lleol a chenedlaethol a rhoi cyflwyniadau ynddynt yn ôl y gofyn 
· Cyflawni tasgau gweinyddol sy'n gysylltiedig â'r prosiect ymchwil, gan gynnwys cynllunio a threfnu'r prosiect a rhoi’r gweithdrefnau sydd eu hangen ar waith i sicrhau bod adroddiadau manwl gywir yn cael eu cyflwyno’n brydlon
· Paratoi ceisiadau moeseg ymchwil a llywodraethu ymchwil fel y bo'n briodol
· Adolygu a chyfuno llenyddiaeth ymchwil gyfredol yn y maes
· Cymryd rhan yng ngweithgareddau ymchwil yr Ysgol. 
· Datblygu a chreu rhwydweithiau yn y Brifysgol a’r tu hwnt iddi er mwyn dylanwadu ar benderfyniadau, ystyried gofynion ymchwil yn y dyfodol a rhannu syniadau ymchwil er budd prosiectau ymchwil

Arall
· Cydweithio’n effeithiol â chyrff diwydiannol, masnachol a chyhoeddus, sefydliadau proffesiynol, sefydliadau academaidd eraill ac ati, a hynny’n rhanbarthol ac yn genedlaethol i godi proffil yr Ysgol, meithrin partneriaethau sy’n strategol werthfawr a chwilio am gyfleoedd i gydweithio’n rhan o amrywiaeth o weithgareddau Bydd disgwyl i'r gweithgareddau hyn gyfrannu at waith yr Ysgol a gwella ei phroffil rhanbarthol a chenedlaethol.
· Datblygu’n bersonol ac yn broffesiynol mewn modd priodol a fydd yn gwella perfformiad
· Cymryd rhan yng ngweinyddiaeth a gweithgareddau'r Ysgol er mwyn hyrwyddo'r Ysgol a'i gwaith yn y Brifysgol a’r tu hwnt
· Unrhyw ddyletswyddau eraill nad ydynt wedi’u nodi uchod ond sy’n cyd-fynd â’r swydd.




Manyleb yr Unigolyn 

	Meini Prawf Hanfodol (hyd at 10)

	
Cymwysterau ac Addysg
1. Gradd ôl-raddedig ar lefel PhD (neu wedi cyflwyno PhD) mewn maes perthnasol, neu brofiad diwydiannol perthnasol

Gwybodaeth, Sgiliau a Phrofiad
1. Arbenigedd sefydledig a phortffolio diamheuol o ymchwil a/neu brofiad perthnasol o weithio yn un neu ragor o’r meysydd canlynol:
0. Imiwnoleg a bioleg llid
0. Ymchwil niwrowyddoniaeth a dementia
0. Trawsgrifioneg, proteomeg a biowybodeg

1. Gwybodaeth am statws cyfredol ymchwil ym meysydd niwroimiwnoleg a niwroddirywiad

1. Gallu diamheuol i ysgrifennu’n drefnus, cyhoeddi ymchwil mewn cyfnodolion cenedlaethol a chyflwyno mewn cynadleddau perthnasol 

1. Gwybodaeth am gyllid ymchwil cystadleuol a’r broses ar gyfer paratoi ceisiadau i gyrff cyllido, gan gynnwys dealltwriaeth o’r rhain 

Cyfathrebu a Gweithio’n Rhan o Dîm
1. Gallu diamheuol i gyfathrebu'n effeithiol ac yn argyhoeddiadol

1. Y gallu i oruchwylio gwaith pobl eraill, gweithio’n rhan o dîm, sicrhau bod canolbwynt i waith y tîm ac ysgogi unigolion

Arall
1. Y gallu diamheuol fod yn greadigol, yn arloesol ac i weithio mewn tîm yn y gweithle.
1. Y gallu diamheuol i weithio heb oruchwyliaeth agos




	Meini Prawf Dymunol (os yw’n briodol)

	9. Cymhwyster/cymwysterau perthnasol ychwanegol

10. Tystiolaeth o gydweithio â byd diwydiant.

11.  Gallu diamheuol i addasu i ofynion newidiol y gymuned addysg uwch. 

12. Tystiolaeth o’r gallu i gyfrannu at rwydweithiau mewnol ac allanol, eu datblygu a'u defnyddio er mwyn gwella gweithgareddau ymchwil yr Ysgol. 



	Gwybodaeth Ychwanegol

















	Rheoli’r ddogfen:

	Rhif y fersiwn
	Dyddiad diwygio
	Rhesymau dros ddiwygio
	Dyddiad adolygu
	Enw ceidwad/crëwr y ddogfen

	2
	Ionawr 2018
	Adlewyrchu newidiadau yn y Brifysgol a’i gofynion
	
	Rheolwr Gwobrwyo AD 

	Ymwadiad: Ystyrir bod copïau caled o’r ddogfen hon yn rhai heb eu rheoli. Mae’r fersiwn ddiweddaraf ar y wefan Adnoddau Dynol

